Ministrul Sănătății vrea ca elevii să poarte masca de protecție la interior și la toamnă.
Ioana Mihăila a declarat că, probabil, elevii vor purta mască de protecție în interiorul școlilor. Autoritățile cred că menținerea obligativității purtării măștii de protecție în interiorul școlilor este cea mai bună soluție. Măsura privind masca ar putea fi prelungită și din cauza faptului că numeroși copii nu vor fi vaccinați.
Ministrul Sănătății, Ioana Mihăilă, a declarat că probabil, elevii vor purta mască de protecție în interiorul școlilor și anul școlar viitor. Declarația a fost făcută joi, la TVR.Decizia nu a fost încă luată, dar autoritățile cred că menținerea obligativității purtării măștii de protecție în interiorul școlilor este cea mai bună soluție."Vom susține ca la interior copiii să rămână cu mască, cel puțin cei care nu sunt vaccinați (…) Trebuie judecat și în funcție de incidență, se poate discuta și o măsură de relaxare în interior. Totuși lecția din Marea Britanie ne învață că atunci când a fost o relaxare a crescut numărul cazurilor", a declarat Ioana Mihăilă, la TVR.Ministrul Sănătății a mai spus că măsura privin masca ar putea fi prelungită și din cauza faptului că numeroși copii nu vor fi vaccinați.